



   ΕΡΩΤΗΜΑΤΑ  ΣΥΝΑΔΕΛΦΩΝ 

   Συνάδελφοι μήπως γνωρίζεται τι γίνεται με εμάς που περιμένουμε να γίνουμε πυρονόμοι στις 19 Νοεμβρίου. Θα γίνουμε τελικά πυρονόμοι και θα μας δοθούν οι  μισθολογικές προαγωγές που συνδέονται με την προαγωγή;      
   Συναδελφοι , αν γνωριζεται σχετικα με την επικειμενη προαγωγη των απστων του 2002 σε ανθστες , καθως εχουν περασει 9 χρονια .Φημολογητε πως λεφτα δεν θα παρυμε, την αυξηση δλδ. Επισης ξερετε κατι για το βαθμολογιο των κατωτερων; Ευχαριστω εκ των προτερων.
   ΑΠΑΝΤΗΣΗ ΣΕ ΕΡΩΤΗΜΑ 

   Αγαπητοί συνάδελφοι αυτό που γνωρίζουμε μετά από σχετική παρέμβαση της Ε.Α.Κ.Π. στο αρμόδιο τμήμα του Α.Π.Σ είναι ότι το ζήτημα έχει προωθηθεί στην Υ.Δ.Ε Υπηρεσία Δημοσιονομικού Ελέγχου για την σχετική γνωμοδότηση. Η  προαγωγή θα δοθεί οπωσδήποτε με αναδρομική ισχύ, δεν είναι όμως σίγουρο αν θα δοθούν οι αντίστοιχες μισθολογικές προαγωγές από την στιγμή που εκκρεμεί το πάγωμα μετά από την σχετική νομοθετική  ρύθμιση. Για το θέμα όμως αυτό περιμένουν να γνωμοδοτήσει η προαναφερόμενη υπηρεσία. 

   Όσον αφορά για το βαθμολόγιο των κατωτέρων δεν υπάρχει τίποτε σχετικό και από την στιγμή που ανοίγει σύμφωνα με το πρόσφατο δελτίο τύπου του Υπουργείου προστασίας του πολίτη το θέμα του ειδικού μισθολογίου των Σ.Α. θα αναμένουμε τις θέσεις του Υπουργείου για να δούμε την φιλοσοφία του μισθολογίου που θέλει να εφαρμόσει και εάν το συνδέει με το βαθμολόγιο και ποιας μορφής βαθμούς .    
  Πάντως αγαπητοί συνάδελφοι η Ομοσπονδίας μας στα πλαίσια φυσικά της πλήρους ανυπαρξία της και της διάλυσης που έχει βαρέσει δεν έχει επεξεργαστεί μέχρι σήμερα καμία πρόταση για το μισθολόγιο όπως και για τίποτε άλλο φυσικά, ούτε έχει συνεδριάσει η διαπαραταξιακή επιτροπή που πάρθηκε απόφαση μετά από πρόταση της ΕΑΚΠ να συγκροτηθεί για αυτόν τον λόγο και έτσι θα πάμε για ακόμη μία φορά την τελευταία στιγμή να δίνουμε δήθεν  αγώνες με τα υπόλοιπα «ανυποψίαστα» προεδρεία των άλλων σωμάτων για ότι τετελεσμένο θα έχει δημιουργήσει η πολιτική ηγεσία , έτσι για να λένε ότι εμείς αγωνιστήκαμε αλλά η κυβέρνηση έδειξε την αναλγησία της μπλα μπλά μπλά. ξέρουν αυτοί από τέτοια. Άντε το πολύ πολύ για το κερασάκι να πετύχουν καμία συμφωνημένη τροποποίηση όπως πάντα για όσους έχουν ώριμα δικαιώματα για να σκιάσει αυτή η «επιτυχία» το γεγονός ότι θα ριχτούν άκλαφτοι  στον καιάδα όλοι οι υπόλοιποι.  
  Η  ΕΑΚΠ συνάδελφοι θα παρουσιάσει σύντομα την πρόταση της και θα καλέσει τους εργαζόμενους να παλέψουν για αυτήν, γιατί με την πρόταση της επιτυγχάνεται ουσιαστική αναβάθμιση της δεινής οικονομικής μας θέσης στα πλαίσια των σύγχρονων αυξημένων αναγκών των οικογενειών μας και για να μπει ένα τέλος στις αγεφύρωτες και κραυγαλέες αδικίες που δημιούργησε το υπάρχον μισθολόγιο.                           

  Συνάδελφοι ευχαριστούμε για την επικοινωνία. 


